জাতিসংঘ বাণিজ্য ও উন্নয়ন সম্মেলন

জাতিসংঘ বাণিজ্য ও উন্নয়ন সম্মেলন (; সংক্ষেপে: আঙ্কটাড) জাতিসংঘের একটি আন্তঃরাষ্ট্রীয় সংস্থা। এটি জাতিসংঘের সাধারণ পরিষদের অধীনে উন্নয়নশীল রাষ্ট্রের বাণিজ্য, বিনিয়োগ ও উন্নয়ন বিষয়ে কাজ করে থাকে। 

ইতিহাস
উন্নয়ন দেশগুলোতে বাণিজ্য সম্প্রসারণের উদ্দেশ্যে   ১৯৬৪ সালে আঙ্কটাড প্রতিষ্ঠিত হয়।   আঙ্কটাডের বর্তমান সদস্য ১৯৫ এবং সংস্থাটির সদর দপ্তর সুইজারল্যান্ডের জেনেভা শহরে অবস্থিত। বাংলাদেশ ১৯৭২ সালে আঙ্কটাড এর সদস্যপদ পায়।
সম্মেলন
আঙ্কটাড শীর্ষ সম্মেলন প্রতি চার বছর পরপর অনুষ্ঠিত হয়। আঙ্কটাড এর প্রথম সম্মেলন ১৯৬৪ সালের ২৩ মার্চ থেকে ১৬ জুন জেনেভায় অনুষ্ঠিত হয় এবং সর্বশেষ ১৫তম সম্মেলন ২০২১ সালের ৩ থেকে ৭ অক্টোবর বার্বাডোস দ্বারা আয়োজিত অনলাইনে অনুষ্ঠিত হয়। 

প্রতিবেদন
আঙ্কটাড ১৯৯১ সাল থেকে প্রতিবছর ‘বিশ্ব বিনিয়োগ প্রতিবেদন’ প্রকাশ করে আসছে।

আঙ্কটাড প্রকাশিত প্রতিবেদনসমূহ হলো:
 বিশ্ব বিনিয়োগ প্রতিবেদন 
 বাণিজ্য ও উন্নয়ন প্রতিবেদন 
 বাণিজ্য ও পরিবেশ প্রতিবেদন
 আফ্রিকার অর্থনৈতিক উন্নয়ন প্রতিবেদন
 এলডিসি প্রতিবেদন
 ডিজিটাল অর্থনীতি প্রতিবেদন
 সমুদ্র চলাচল পরিবহন প্রতিবেদন
 তথ্যপ্রযুক্তি ও উদ্ভাবন প্রতিবেদন

মহাসচিব ও ভারপ্রাপ্ত কর্মকর্তা
আঙ্কটাডের বর্তমান মহাসচিব কোস্টারিকার রেবেকা গ্রিন্সপান। তিনি ২০২১ সালের ১৩ সেপ্টেম্বর ৪ বছরের জন্য নিযুক্ত হন। তিনি আঙ্কটাড এর ইতিহাসে প্রথম নারী মহাসচিব। 
তালিকা
ক্রম নাম মেয়াদকাল দেশ মন্তব্য১রাহুল প্রেবিশ১৯৬৩ - ১৯৬৯আর্জেন্টিনা২ম্যানুয়েল পেরেজ-গুয়েরো১৯৬৯ - ১৯৭৪ভেনিজুয়েলা৩গামানি কোরিয়া১৯৭৪-১৯৮৪শ্রীলঙ্কা৪অ্যালিস্টার ম্যাকইনটায়ার১৯৮৫গ্রেনাডা	ভারপ্রাপ্ত কর্মকর্তা৫কেনেথ কেএস ড্যাজি		 ১৯৮৬-১৯৯৪ঘানা৬কার্লোস ফোর্টিন	১৯৯৪-১৯৯৫চিলিভারপ্রাপ্ত কর্মকর্তা৭রুবেনস রিকুপেরো১৯৯৫-২০০৪ব্রাজিল৮কার্লোস ফোর্টিন	২০০৪-২০০৫চিলিভারপ্রাপ্ত কর্মকর্তা৯সুপাচাই পানিচপাকদি১ সেপ্টেম্বর ২০০৫ - ৩০ আগস্ট ২০১৩থাইল্যান্ড১০মুখিসা কিতুয়ি	১ সেপ্টেম্বর ২০১৩ - ১৫ ফেব্রুয়ারি ২০২১কেনিয়া১১ইসাবেল ডুরেন্ট	১৫ ফেব্রুয়ারি ২০২১ - ১৩ সেপ্টেম্বর ২০২১ 	বেলজিয়ামভারপ্রাপ্ত কর্মকর্তা১২রেবেকা গ্রিন্সপান১৩ সেপ্টেম্বর ২০২১ - বর্তমান	 	কোস্টারিকা

আরও দেখুন
 জাতিসংঘের বিশেষায়িত সংস্থাসমূহ

তথ্যসূত্র

বহিঃসংযোগ


বিষয়শ্রেণী:জাতিসংঘ সাধারণ পরিষদ
বিষয়শ্রেণী:জাতিসংঘ সচিবালয়
বিষয়শ্রেণী:জাতিসংঘের সহায়ক সংস্থা
বিষয়শ্রেণী:জাতিসংঘ উন্নয়ন গ্রুপ